Boðið er upp á mat í hádeginu alla virka daga frá 29. ágúst til 29. maí að undanskildum frídögum nemenda . Maturinn er eldaður í leikskólanum fyrir leikskóla og grunnskólanemendur . Foreldrar geta valið hversu margar máltíðir á viku þeir kaupa . Verð fyrir staka máltíð er 519 kr . Öll viljum við kenna börnunum hollar og góðar matarvenjur og því er rétt að huga að því hvað flokkast sem hollt nesti . Á heimasíðu landlæknisembættisins www.landlaeknir.is er að finna upplýsingar um hollt og gott nesti fyrir börn . Þar kemur fram að fjölbreytni í nestisvali og magn skiptir máli , sætmeti er ekki æskilegt í nesti . Morgunmaturinn er mikilvægasta máltíð dagsins og börn sem nærast ekki vel að morgni dags skortir oft úthald og einbeitingu í amstri skóladagsins . Ef barn borðar haldgóðan morgunmat áður en það fer að heiman , þá ætti í flestum tilvikum að vera nóg að senda barnið með ávöxt / grænmeti , jógúrt eða hálfa samloku í skólann . Hugmyndir að góðu nesti : Banani , epli , mandarína , appelsína , pera , gulrætur , agúrka og tómatar henta vel í nestisboxið . Gott gæti jafnvel verið að sneiða ávextina eða grænmetið niður . Mjólkurvörur ýmis konar geta hentað sem nesti en athugið vel innihald því margar mjólkurafurðir innihalda mikinn sykur s.s. engjaþykkni , skólajógurt o.fl .